I november 2019 ble Sandnes merittert som en av OsloMets fem mest fremragende undervisere. Prisen gis til ansatte som har dokumentert utdanningsinnsats og -resultater langt utover det ordinære. Ifølge bedømmelseskomiteen må vinnerne kunne dokumentere undervisning av høy kvalitet, ha en vitenskapelig tilnærming til undervisning og læring, samt gå i spissen for å utvikle undervisnings- og utdanningskvalitet. I tillegg må de vise at de har arbeidet kollegialt og institusjonsbyggende.